VEGA og s!b!p! præsenterer

**Amason sender eminent svensk pop over sundet**

*Supergruppen fra Stockholm har i en årrække leveret varme til de kolde, skandinaviske vintermåneder med deres skarptskårne pophits. Den 20. februar kan de opleves i Store VEGA.*

I midten af april udgav Amason nye, sprøde indiepop-toner i form af førstesinglen ”You Don´t Have To Call Me”, der varslede et dobbeltalbum fra supergruppen. Albummet har fået titlen *Galaxy I* og *Galaxy II*, hvor første del udkom den 16. August. Svenske Gaffa skrev om albummet:

*"Endnu en gang har bandet med en kendsgerning i hånden vist, at de fortjener et stående sted i popeliten indtil den dag, de (Gud forbyde!) Vælger at gå på pension.”*

I slutningen af 2012, efter mange års venskab, fandt kvintetten sammen i det musikalske rum de kalder Amason. Ud fra vidt forskellige referencer og måder at tilgå musikken, skabte de fem kammerater deres dansable og atmosfæriske indiepop-univers, anført af Amanda Bergmans smukke, indlevende vokal. Bandet startede som et spontant, musikalsk projekt bestående af et erfarent hold musikere fra bands som Dungen, Miike Snow og Little Majorette.

I august 2013 udgav bandet deres selvbetitlede debutep, der skabte en solid hype på den svenske musikscene. Forventningerne blev indfriet en januardag i 2015, hvor kvintetten udsendte det magiske debutalbum S*ky City,* som indkasserede en svensk Grammy for årets bedste album og blev rost til skyerne af anmeldere verden over. The Guardian skrev bl.a.:

*”Sky City – is functional, polished and slick, but with a wild edge: Bergman’s measured and assured vocals have a witchy quality that gives the songs a windswept wantonness. At their best, Amason sound like 80s Fleetwood Mac, with Bergman as both Stevie Nicks and Christine McVie, with a nod to someone more esoteric and Teutonic, like Nico.”*

**Fakta om koncerten:**

Amason (SE)

Torsdag d. 20. februar kl. 20.00

Store VEGA, Enghavevej 40, 1674 København V

Billetpris: 240 kr. + gebyr

Billetsalget starter onsdag den 11. september kl. 10.00 via vega.dk, s!b!p! og Ticketmaster